CELEX: 32016R0874
Language: fi
Date: 2016-06-01 00:00:00
Title: Komission täytäntöönpanoasetus (EU) 2016/874, annettu 1 päivänä kesäkuuta 2016, kiireellisistä toimenpiteistä kuivattujen papujen Nigeriasta tapahtuvan tuonnin keskeyttämiseksi annetun täytäntöönpanoasetuksen (EU) 2015/943 muuttamisesta (ETA:n kannalta merkityksellinen teksti)

2.6.2016   
            
            
               FI
            
            
               Euroopan unionin virallinen lehti
            
            
               L 145/18
            
         KOMISSION TÄYTÄNTÖÖNPANOASETUS (EU) 2016/874,
   annettu 1 päivänä kesäkuuta 2016,
   kiireellisistä toimenpiteistä kuivattujen papujen Nigeriasta tapahtuvan tuonnin keskeyttämiseksi annetun täytäntöönpanoasetuksen (EU) 2015/943 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 178/2002 vahvistetaan yleiset periaatteet, jotka koskevat yleisesti elintarvikkeita sekä etenkin elintarvikkeiden turvallisuutta unionin ja jäsenvaltioiden tasolla. Siinä säädetään kiireellisistä toimenpiteistä, joita komissio toteuttaa, jos on näyttöä siitä, että jostakin kolmannesta maasta tuotava elintarvike aiheuttaa todennäköisesti vakavan riskin ihmisten terveydelle.
            
         
               (2)
            
            
               Komission täytäntöönpanoasetuksessa (EU) 2015/943 (2) kielletään CN-koodiin 0713 39 00 luokiteltujen Nigeriasta peräisin olevien kuivattujen papujen tuonti johtuen sellaisten luvattoman diklorvossi-tehoaineen pitoisuuksien, jotka ylittävät huomattavasti Euroopan elintarviketurvallisuusviranomaisen alustavasti vahvistaman akuutin altistumisen viiteannoksen, aiheuttamien kontaminaatiotapausten suuresta määrästä. Odotettaessa, että Nigeria panee täytäntöön aiheelliset riskinhallintatoimenpiteet, kieltoa sovelletaan 30 päivään kesäkuuta 2016.
            
         
               (3)
            
            
               Tuontikiellon käyttöönoton jälkeen elintarvikkeita ja rehuja koskevaan nopeaan hälytysjärjestelmään on tehty ilmoituksia, jotka liittyvät diklorvossin aiheuttamaan kontaminaatioon CN-koodeihin 0713 35 00 ja 0713 90 00 luokitelluissa Nigeriasta peräisin olevissa kuivatuissa pavuissa. Sen vuoksi nykyisen kiellon soveltamisala olisi ulotettava koskemaan myös kyseisiä CN-koodeja.
            
         
               (4)
            
            
               Ottaen huomioon diklorvossin jatkuva esiintyminen Nigeriasta tuoduissa kuivatuissa pavuissa ja yhdennettyä tuholaistorjuntaa ja torjunta-ainejäämien enimmäismäärien valvontaa koskevan toimintasuunnitelman toteuttamisaste Nigeriassa ei voida päätellä, että elintarvikelainsäädännön mukaisten vaatimusten noudattaminen torjunta-ainejäämien osalta on mahdollista lyhyellä aikavälillä.
            
         
               (5)
            
            
               Sen vuoksi tuontikiellon voimassaoloa olisi jatkettava kolmen vuoden lisäajalla, jotta Nigeria voisi toteuttaa asianmukaiset riskinhallintatoimenpiteet ja toimittaa vaaditut takeet.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   Ainoa artikla
   Muutetaan täytäntöönpanoasetus (EU) 2015/943 seuraavasti:
   
               1)
            
            
               Korvataan 1 artikla seuraavasti:
               ”1 artikla
               Tätä asetusta sovelletaan kaikkiin Nigeriasta peräisin oleviin kuivattuihin papuihin, jotka luokitellaan CN-koodeihin 0713 35 00, 0713 39 00 ja 0713 90 00.”
            
         
               2)
            
            
               Korvataan 5 artikla seuraavasti:
               ”5 artikla
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
               Sitä sovelletaan 30 päivään kesäkuuta 2019.”
            
         
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 31, 1.2.2002, s. 1.
   
      (2)  Komission täytäntöönpanoasetus (EU) 2015/943, annettu 18 päivänä kesäkuuta 2015, kiireellisistä toimenpiteistä kuivattujen papujen Nigeriasta tapahtuvan tuonnin keskeyttämiseksi ja asetuksen (EY) N:o 669/2009 liitteen I muuttamisesta (EUVL L 154, 19.6.2015, s. 8).